BKD จ่ายปันผล 27 สตางค์ XD 23 ส.ค.นี้!
BKD บุ๊คกำไรพิเศษขายที่ดิน "ถ.กรุงเทพกรีฑา" ดันกำไร Q2 โตทะลุ 855% มาที่ 269.08 ลบ. จากปีก่อน 28.16 ลบ. ขณะที่ช่วง 6 เดือนแรกมีกำไร 345.06 ลบ. เพิ่มขึ้น 671% จากปีก่อน 44.75 ลบ. เตรียมแจกปันผล 0.27 บ./หุ้น XD 23 ส.ค.นี้!
11 ส.ค. 2560

บริษัท บางกอก เดค-คอน จำกัด (มหาชน) หรือ BKD รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (งบการเงินเฉพาะกิจการ) ดังนี้

ขณะที่งบการเงินรวมในไตรมาส 2/60 มีกำไรสุทธิ 269.06 ล้านบาท หรือ 0.27 บาท/หุ้น ส่วนรอบ 6 เดือนแรกมีกำไรสุทธิ 344.96 ล้านบาท หรือคิดเป็นกำไรต่อหุ้นเท่ากับ 0.35 บาท/หุ้น
โดยผลการดำเนินงานในไตรมาสดังกล่าวปรับตัวสูงขึ้น เนื่องจากบริษัทฯมีรายได้อื่น จำนวน 371.40 ล้านบาท เพิ่มขึ้น 369.09 ล้านบาท หรือคิดเป็น 15,982% โดยเป็นผลมาจากการขายที่ดิน คิดเป็นเงิน จํานวน 487.86 ล้านบาท ซึ่งอยู่ในอสังหาริมทรัพย์เพื่อการลงทุนของบริษัทฯ
นอกจากนี้ บริษัทฯมีการตั้งค่าเผื่อหนี้สงสัยจะสูญจํานวน 1.26 ล้านบาท ลดลง 6.30 ล้านบาท หรือคิดเป็นลดลงร้อยละ 83 เนื่องจากมีกลับรายการค่าเผื่อหนี้สงสัยจะสูญจากการได้รับชําระหนี้ที่ตั้งค่าเผื่อหนี้ไว้ตามนโยบาย
ทั้งนี้ ผู้สื่อข่าวรายงานว่า แม้ในไตรมาส 2 ปีนี้ (2560) บริษัทฯมีกำไรขั้นต้นติดลบ จำนวน 11.13 ล้านบาท แต่บริษัทฯมีการบันทึกกำไรจากการขายที่ดิน ถ.กรุงเทพกรีฑา 367.24 ล้านบาท ตามรายงานข้างต้น
ดังนั้น ที่ประชุมคณะกรรมการบริษัทฯ เมื่อวันที่ 10 สิงหาคม ที่ผ่านมา จึงมีมติอนุมัติให้จ่ายเงินปันผลระหว่างกาลจากกำไรสุทธิงวด 6 เดือนแรก ปี 2560 จำนวน 266.28 ล้านบาท หรือคิดเป็นเงินปันผลสูงถึง 0.27 บาทต่อหุ้น
โดยบริษัทฯได้กำหนดวันขึ้นเครื่องหมายไม่ได้รับสิทธิปันผล (XD) ในวันที่ 23 สิงหาคม 2560 และมีการกำหนดวันจ่ายปันผลระหว่างการดังกล่าวในวันที่ 5 กันยายน 2560
ทั้งนี้ นางสาวณัฐนันท์ ประสงค์ชัยกุล ผู้จัดการทั่วไปของ BKD เปิดเผยเกี่ยวกับผลการดำเนินงานดังกล่าวในเบื้องต้น โดยเฉพาะในส่วนของตัวเลขกำไรขั้นต้นว่า ได้รับผลกระทบจากการบันทึกต้นทุนจากบางโครงการ โดยจะมีการชี้แจงข้อมูลผ่านตลาดหลักทรัพย์แห่งประเทศไทยต่อไป ขณะเดียวกัน ได้กล่าวย้ำว่า สาเหตุดังกล่าวไม่ได้ส่งผลกระทบต่อการดำเนินธุรกิจของบริษัทฯแต่อย่างใด